CELEX: 32018R0181
Language: mt
Date: 2017-10-18 00:00:00
Title: Regolament Delegat tal-Kummissjoni (UE) 2018/181 tat-18 ta’ Ottubru 2017 li jemenda l-Anness IIIb tar-Regolament tal-Kunsill (KE) Nru 1236/2005 dwar il-kummerċ ta’ ċerti oġġetti li jistgħu jintużaw għall-piena kapitali, it-tortura jew trattament jew pieni krudili, inumani jew degradanti oħra

13.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 40/1
            
         REGOLAMENT DELEGAT TAL-KUMMISSJONI (UE) 2018/181
   tat-18 ta’ Ottubru 2017
   li jemenda l-Anness IIIb tar-Regolament tal-Kunsill (KE) Nru 1236/2005 dwar il-kummerċ ta’ ċerti oġġetti li jistgħu jintużaw għall-piena kapitali, it-tortura jew trattament jew pieni krudili, inumani jew degradanti oħra
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea„
   Wara li kkunsidrat ir-Regolament tal-Kunsill (KE) Nru 1236/2005 tas-27 ta’ Ġunju 2005 dwar il-kummerċ ta’ ċerti prodotti li jistgħu jintużaw għall-piena kapitali, it-tortura jew trattament jew pieni krudili, inumani jew degradanti oħra (1), u b’mod partikolari l-Artikolu 12 tiegħu,
   Billi:
   
               (1)
            
            
               F’konformità mal-Artikoli 7b u 7e tar-Regolament (KE) Nru 1236/2005, hija meħtieġa awtorizzazzjoni għal kwalunkwe esportazzjoni ta’ ċerti oġġetti li tista’ tintuża għall-iskop tal-piena kapitali u għal servizzi ta’ senserija jew ta’ assistenza teknika relatati ma’ dawn l-oġġetti, li huma elenkati fl-Anness IIIa ta’ dan ir-Regolament.
            
         
               (2)
            
            
               Awtorizzazzjoni Ġenerali għall-Esportazzjoni tal-Unjoni, li ġiet stabbilita fl-Anness IIIb ta’ dan ir-Regolament, tapplika għal esportazzjonijiet lejn pajjiżi li abolixxew il-piena kapitali għar-reati kollha u li kkonfermaw l-abolizzjoni permezz ta’ impenn internazzjonali, ladarba huma ssodisfati l-kundizzjonijiet u r-rekwiżiti għall-użu ta’ din l-awtorizzazzjoni. Il-Parti 2 tagħha telenka l-pajjiżi rilevanti.
            
         
               (3)
            
            
               Fir-rigward ta’ pajjiżi li mhumiex membri tal-Kunsill tal-Ewropa, din il-lista tinkludi pajjiżi li mhux biss abolixxew il-piena kapitali għar-reati kollha iżda wkoll irratifikaw it-Tieni Protokoll Fakultattiv tal-Patt Internazzjonali dwar id-Drittijiet Ċivili u Politiċi mingħajr l-ebda riżerva.
            
         
               (4)
            
            
               Wara r-ratifiki ta’ dan il-Protokoll mingħajr ebda riżerva, ir-Repubblika Dominicana, São Tomé u Príncipe u t-Togo jissodisfaw il-kundizzjonijiet għall-inklużjoni f’din il-lista.
            
         
               (5)
            
            
               Għalhekk, jenħtieġ li r-Regolament (KE) Nru 1236/2005 jiġi emendat skont dan.
            
         
               (6)
            
            
               Sabiex jiġu evitati piżijiet mhux dovuti fuq l-esportaturi u fuq l-awtoritajiet kompetenti, jenħtieġ li l-esportaturi jkunu jistgħu jserrħu fuq l-Awtorizzazzjoni Ġenerali għall-Esportazzjoni tal-Unjoni mill-aktar fis possibbli. Għalhekk, jenħtieġ li dan ir-Regolament jidħol fis-seħħ minnufih,
            
         ADOTTAT DAN IR-REGOLAMENT:
   
      Artikolu 1
   
   Fl-Anness IIIb tar-Regolament (KE) Nru 1236/2005, il-lista fil-Parti 2 – Destinazzjonijiet hija emendata kif ġej:
   
               (1)
            
            
               wara Ġibuti, tiddaħħal l-entrata “Ir-Repubblika Domenicana”,
            
         
               (2)
            
            
               wara San Marino tiddaħħal l-entrata “São Tomé u Príncipe”,
            
         
               (3)
            
            
               wara Timor Leste tiddaħħal l-entrata “It-Togo”.
            
         
      Artikolu 2
   
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta’ Ottubru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 200, 30.7.2005, p. 1.